1. V podkladoch je pravdepodobne uvedené nesprávne sídlo obstarávateľa. Namiesto Púchov by malo byť Dolné Kočkovce ***– Áno, správne sídlo má byť uvedené Dolné Kočkovce namiesto Púchov***.

2. Názov predmetu zákazky ("panelov pre KOPEK plus s.r.o." ), zapísaný v niektorých miestach súťažných podkladov, sa javí ako neúplný ***– Vaše tvrdenie o neúplnosti názvu zákazky sa nám nepodarilo identifikovať, na všetkých miestach súťažných podkladov je podľa nášho názoru správny názov zákazky.***

3. Dokument Súťažne podklady bod 4.1.: pravdepodobne uvedené nesprávne miesto dodania predmetu zákazky. Namiesto Púchov by malo byť Dolné Kočkovce ***– Áno, správne miesto dodania sú Dolné Kočkovce.***

4. Príloha č.2 Zmluva o dielo - v ZoD nie je uvedené miesto realizácie diela. Toto nie je uvedené ani v prílohe č.1, na ktorú sa ZoD v článku I. odkazuje ***– V súťažných podkladoch čl. 4.1 je uvedené miesto dodania predmetu zákazky. Podľa zmluvy o dielo sa o odovzdaní staveniska spíše preberací protokol kde bude identifikované odovzdávané miesto staveniska.***

5. V prílohe č.1 Cenová ponuka sú uvedené polia na vyplnenie "Obchodné meno výrobcu" a "Typové označenie". Nakoľko systém fotovoltaickej elektrárne sa skladá z viacerých komponentov, ktoré môžu byť dodávané od viacerých výrobcov, žiadame o vysvetlenie, aké informácie žiada verejný obstarávateľ uviesť v týchto poliach. ***– do polí "Obchodné meno výrobcu" a "Typové označenie" je potrebné uviesť údaje za hlavné komponenty dodávanej elektrárne z pohľadu finančného podielu na celkovej dodávke resp. dôležitosti, napr. panely a meniče.***

6. V súťažných podkladoch nie je uvedené, kde majú byť fotovoltaické panely umiestnené (na plochej streche? na šikmej/sedlovej streche? inštalácia na terén?) Je na dodávateľovi, aby si zvolil miesto a spôsob inštalácie panelov? ***– panely budú umiestnené 40% na plochej streche a 60% na šikmej streche.***

7. Príloha č.1 Cenová ponuka: V tabuľke s požadovanými parametrami je v poslednom stĺpci uvedené "uviesť áno/nie, v prípade číselnej hodnoty uviesť jej skutočnosť" Nakoľko definícia tejto požiadavky sa nám nezdá celkom jednoznačná, žiadame o vysvetlenie napr. pre položku:

Inštalovaný výkon (kWp) minimálne - ak spĺňame požadovanú hodnotu máme uviesť:

a) iba číselnú hodnotu skutočného (nami ponúkaného) riešenia, alebo

b) číselnú hodnotu skutočného (nami ponúkaného) riešenia a doplniť aj slovo "áno"

Toto by sme následne aplikovali aj pre ostatné položky

* ***V prílohe č. 1 je veľmi jednoznačne uvedené kde sa uvádza číselná hodnota a kde sa uvádza áno resp. nie, nakoľko číselná hodnota sa uvádza všade tam, kde nie je možnosť výberu áno/nie z rolovacieho menu.***